GUERRA-E-PATZ-I-WEB	Eth prince Andrei, privat dempús eth viatge e, mès que mès, dempús era campanha, deth mendre element de comoditat e igiena, experimentèc ua agradia sensacion de benéster en aqueth luxe, que n’ère acostumat dera sua mainadesa; ath delà, l’ère agradiu, après era acuelhuda des austrians, blagar ua estona, encara que non siguesse en rus (pr’amor que parlauen en francés), damb un compatriòta que, aumens atau s’ac pensaue, deuie participar dera aversion generau des russi entàs austrians, sentiment qu’en prince, ara, ère mès viu que jamès.